62018TJ0528_INF
Απόφαση του Γενικού Δικαστηρίου (έβδομο τμήμα) της 12ης Σεπτεμβρίου 2019 – XI κατά Επιτροπής
(Υπόθεση T-528/18)
«Υπαλληλική υπόθεση – Υπάλληλοι – Επαγγελματική νόσος – Ηθική παρενόχληση – Αίτηση αρωγής – Απόρριψη της αίτησης – Απάντηση στην ένσταση περιέχουσα δεδομένα ιατρικού χαρακτήρα – Ιατρικό απόρρητο – Αίτημα διαγραφής των δεδομένων αυτών – Προστασία των φυσικών προσώπων έναντι της επεξεργασίας των δεδομένων προσωπικού χαρακτήρα – Δικαίωμα στον σεβασμό της ιδιωτικής ζωής – Ευθύνη»
1.
Υπαλληλικές προσφυγές – Βλαπτική πράξη – Απόφαση ληφθείσα μετά από επανεξέταση προγενέστερης απόφασης και βάσει νέων πραγματικών περιστατικών – Απόφαση μη έχουσα επιβεβαιωτικό χαρακτήρα – Παραδεκτό
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 20, 21)
2.
Προσφυγή ακυρώσεως – Πράξεις δεκτικές προσφυγής – Αιτιολογία απόφασης – Αποκλείεται
(Άρθρο 263, εδ. 4, ΣΛΕΕ)
(βλ. σκέψεις 29, 30, 38, 40)
3.
Υπάλληλοι – Ηθική παρενόχληση – Έννοια – Συμπεριφορά που έχει ως αντικείμενο ή ως αποτέλεσμα την απαξίωση του ενδιαφερομένου ή την επιδείνωση των συνθηκών εργασίας του – Απαίτηση υπάρξεως επαναλαμβανόμενης συμπεριφοράς – Απαίτηση υπάρξεως συμπεριφοράς εκ προθέσεως – Περιεχόμενο – Δεν απαιτείται κακόβουλη πρόθεση του παρενοχλούντος
(Κανονισμός Υπηρεσιακής Καταστάσεως των υπαλλήλων, άρθρο 12α § 3)
(βλ. σκέψεις 32, 37)
4.
Προσφυγή ακυρώσεως – Αρμοδιότητα του δικαστή της Ένωσης – Αίτημα με το οποίο ζητείται να απευθυνθεί εντολή προς θεσμικό όργανο – Απαράδεκτο
(Άρθρο 263 ΣΛΕΕ)
(βλ. σκέψη 41)
5.
Υπαλληλικές προσφυγές – Αγωγή αποζημιώσεως που ασκήθηκε χωρίς να προηγηθεί η κατά τον ΚΥΚ διοικητική διαδικασία – Απαράδεκτο
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψη 53)
6.
Θεμελιώδη δικαιώματα – Ευρωπαϊκή Σύμβαση των Δικαιωμάτων του Ανθρώπου – Νομική πράξη η οποία δεν έχει ενταχθεί τυπικώς στην έννομη τάξη της Ένωσης
(Άρθρο 6 § 3 ΣΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 52 § 3)
(βλ. σκέψη 56)
7.
Θεμελιώδη δικαιώματα – Χάρτης των Θεμελιωδών Δικαιωμάτων της Ευρωπαϊκής Ένωσης – Σεβασμός της ιδιωτικής ζωής – Προστασία των προσωπικών δεδομένων – Μεταφορά σε τρίτον, και μάλιστα εντός του ίδιου θεσμικού οργάνου, δεδομένων σχετικών με την κατάσταση της υγείας – Προσβολή των δικαιωμάτων που αναγνωρίζονται από τα άρθρα 7 και 8 του Χάρτη – Δικαιολόγηση – Δεν χωρεί
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 7 και 8· κανονισμός 45/2001 του Ευρωπαϊκού Κοινοβουλίου και του Συμβουλίου, άρθρο 2, στοιχείο βʹ)
(βλ. σκέψεις 57, 58, 61-64)
Αντικείμενο
Προσφυγή δυνάμει του άρθρου 270 ΣΛΕΕ με αίτημα, αφενός, την ακύρωση της απόφασης της Επιτροπής, της 25ης Μαΐου 2018 (υπόθεση R/56/18), με την οποία απορρίφθηκε η ένσταση της προσφεύγουσας‑ενάγουσας κατά της απόφασης που απέρριψε την αίτησή της αρωγής, η οποία στηριζόταν στο άρθρο 24 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, και, αφετέρου, την αποκατάσταση της ζημίας που ισχυρίζεται ότι υπέστη η προσφεύγουσα‑ενάγουσα.
Διατακτικό
Το Γενικό Δικαστήριο αποφασίζει:
1)
Η Ευρωπαϊκή Επιτροπή υποχρεώνεται να καταβάλει στην XI το ποσό των 2500 ευρώ.
2)
Απορρίπτει την προσφυγή κατά τα λοιπά.
3)
Κάθε διάδικος φέρει τα δικαστικά του έξοδα.